recursal/SuperWikiNEXT-32B huggingface dataset:
Súradnice: 55°10′15″S 118°47′46″Z﻿ / ﻿55,17083°S 118,79611°Z﻿ / 55.17083; -118.79611

**Grande Prairie** je mesto v kanadskej provincii Alberta. Nachádza sa na Bear River. V roku 2021 malo 64 141 obyvateľov. Mesto je obchodné a dopravné centrum regiónu Peace River.

Dejiny
------

Mesto je situované na tradičnom území indiánskeho kmeňa Dane-zaa, ktorí začiatkom 19. storočia začali obchodovať so Severozápadnou spoločnosťou. V roku 1881 bolo založené obchodné miesto Hudson's Bay Company, 21 kilometrov na severozápad od súčasného mesta. V roku 1916 sa stalo konečnou železničnej spoločnosti Edmonton, Dunvegan and British Columbia Railway. Príchod železnice a osídľovanie štátom vlastnenej pôdy urobil z miesta centrum regiónu.

Od roku 1914 má štatút „village", od 1918 (1919) „town" a od roku 1958 „city".

Demografia
----------

V sčítaní obyvateľstva v roku 2021 malo mesto 64 141 obyvateľov, v roku 2016 to bolo 63 166. V roku 2021 cca 210 ľudí uviedlo ako etnický pôvod český, 200 slovenský a 110 československý.

Doprava
-------

V severozápadnej časti mesta je Grand Prairie Airport.

Ekonomika
---------

Do 50. rokov 20. storočia bolo farmárčenie hlavnou ekonomickou činnosťou. Po Druhej svetovej vojne a výstavbe Alaska Highway sa mesto dostalo z depresie. Objavy nálezísk ropy a zemného plynu v 50. rokoch tiež pozitívne vplývali na ekonomiku. V súčasnosti ekonomiku mesta tvorí poľnohospodárstvo, lesníctvo, ropný a plynársky priemysel a turizmus.

Kultúra
-------

V meste sídlia viaceré organizácie ako Art Gallery of Grande Prairie, Centre for Creative Arts, Grande Prairie Museum a South Peace Regional Archives.

Školstvo
--------

V roku 1966 bolo založené Grande Prairie Regional College.

Turizmus
--------

Neďaleko mesta sú Saskatoon Island Provincial Park a Kleskun Hill, kde boli nájdené pozostatky dinosaura. V meste je dôležitý Muskoseepi Park.

Galéria
-------

* Záber z mestaZáber z mesta
* Crystal LakeCrystal Lake
* Budova školskej správyBudova školskej správy
* Grande Prairie Regional CollegeGrande Prairie Regional College

Referencie
----------

1. 1 2 3   *Census Profile, 2021 Census of Population Profile table* [online]. www12.statcan.gc.ca, [cit. 2023-07-25]. Dostupné online.
2. 1 2 3 4 5 6  Grande Prairie. In:  *Encyclopædia Britannica* [online]. Encyclopædia Britannica, 1998-07-20, rev. 2017-12-14, [cit. 2023-07-25]. Dostupné online.
3. 1 2 3 4 5 6 7  LEONARD, David W.. *Grande Prairie* [online]. thecanadianencyclopedia.ca, 2010-06-08, rev. 2022-03-31, [cit. 2023-07-25]. Dostupné online.
4. ↑   *OpenStreetMap* [online]. openstreetmap.org, [cit. 2023-07-25]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Grande Prairie**

Externé odkazy
--------------

* Oficiálna stránka mesta

Zdroj
-----

*Tento článok je čiastočný alebo úplný preklad článku Grande Prairie na anglickej Wikipédii.*

Autoritné údaje: * GND: 4770353-2
* LCCN: n81080094
* VIAF: 125408177
* WorldCat: lccn-n81080094
Zobrazenie pixelov.
**Pixel** (skratkové slovo z angl. ***pic**ture **el**ement –* obrazový prvok), skratka **px** alebo **pel,** je základná jednotka digitálnej rastrovej (bitmapovej) grafiky (fyzický bod, najmenší adresovateľný prvok). Predstavuje jeden svietiaci bod na monitore, resp. jeden bod digitálneho alebo vytlačeného obrázku.

Body na obrazovke tvoria štvorcovú sieť a každý pixel možno jednoznačne identifikovať podľa jeho súradníc. Vzhľadom na obmedzené množstvo pixelov a obmedzenú frekvenciu vykresľovania obrazu dochádza pri zobrazení na monitore k mnohým nežiaducim efektom. Medzi ne patrí napríklad aliasing, moaré, neostrosti, mozaikové skreslenia, strata informácii pri zmenšovaní, zväčšovaní alebo otáčaní obrazu a pod.

Pixel art
Veľkosť pixela záleží na type monitora. Pri obvyklých analógových typoch sa veľkosť pixela mení zmenou rozlíšenia. LCD obrazovky naproti tomu majú počet fyzických pixelov (tzv. natívne rozlíšenie) spravidla pevne viazané na používané rozlíšenie (napríklad 1024×768) a zobrazenia jediného rozlíšenia pri takom monitore vedie k určitej deformácií obrazu, pretože „počítačové pixely" sú prepočítavané nerovnomerne prerozdeľovane na väčší počet „fyzických pixelov".

V bežných režimoch má obrazovka rozlíšenie od zhruba 640×480 po 1600×1200, prípadne i viac. Napríklad pri 15-palcovom monitore pri rozlíšení 1024×768 predstavuje veľkosť jedného pixela sotva 0,3 mm. Maximálne možné rozlíšenie monitoru sa uvádza v jednotkách „pixel na palec" (skratka ppi z anglického **p**ixel **p**er **i**nch).
**Richard Henry Tawney** (\* 30. november 1880, Kalkata, India – † 16. január 1962, Londýn, Spojené kráľovstvo) bol anglický spisovateľ, ekonóm, historik, sociálny kritik a univerzitný profesor, vedúci zástanca kresťanského socializmu.

Kariéra
-------

Vzdelanie získal na *Rugby School* a *Balliol College* v Oxforde, kde študoval modernú históriu.

V roku 1905 sa stal členom výkonného výboru *Workers' Educational Association* (WEA, po slovensky Asociácia vzdelávania robotníkov). V 20. rokoch 20. storočia bol riaditeľom WEA a v tejto organizácii zostal až do roku 1947. Pred začiatkom prvej svetovej vojny prednášal na univerzite v Glasgow a v roku 1917 začal prednášať na prestížnej *London School of Economics* (Londýnskej ekonomickej škole), kde zotrval až do konca svojej kariéry. V roku 1931 získal titul profesora ekonomickej histórie.

Dvakrát neúspešne kandidoval do Dolnej komory britského parlamentu za Labour Party.

Bibliografia
------------

* *The Acquisitive Society* [Majetnícka spoločnosť], (1921)
* *Secondary Education for All* [Stredoškolské vzdelanie pre všetkých], (1922)
* *Education: the Socialist Policy* [Vzdelanie: socialistická politika], (1924)
* *Religion and the Rise of Capitalism* [Náboženstvo a vzostup kapitalizmu], (1926)
* *Equality* [Rovnosť], (1931)

Iné projekty
------------

Commons
* Spolupracuj na Commons Commons ponúka multimediálne súbory na tému **Richard Henry Tawney**

Externé odkazy
--------------

* FILIT – zdroj, z ktorého pôvodne čerpal tento článok.

Autoritné údaje: * BnF: 121096473
* GND: 118801465
* ISNI: 0000 0000 8350 3447
* LCCN: n50008661
* NK ČR: skuk0001369
* VIAF: 2502161
* WorldCat: lccn-n50008661
**Svetlý týždeň** je liturgické obdobie v gréckokatolíckej a pravoslávnej cirkvi, ktoré trvá od Nedele Paschy (Nedele vzkriesenia) do Svetlej soboty. Tento týždeň má svoje špecifické bohoslužobné predpisy, všetky bohoslužby časoslova sa slúžia podobne ako v nedeľu Paschy. Všetky bohoslužby sa slúžia v úplných kňazských rúchach bielej farby, dokonca aj pohreb, ak pripadne na tento týždeň. Cárske dvere (kráľovské dvere) aj diakonské dvere ikonostasu sú celý týždeň otvorené, vypúšťa sa používanie Žaltára v časoslove. Počas všetkých bohoslužieb Svetlého týždňa by sa malo stáť (výnimkou môže byť kázeň). Mnohé časti v liturgii svätého Jána Zlatoústeho sa nahrádzajú spevom tropára Paschy *Kristus slávne vstal zmŕtvych...* Ak pripadne na Svetlý týždeň pohreb, mnohé spevy sa nahrádzajú paschálnymi (veľkonočnými) hymnami.

Všetky bohoslužby Svetlého týždňa (s výnimkou božskej liturgie) majú svoju osobitnú štruktúru, v ktorej dominujú radostné paschálne spevy, zatiaľ čo žaltár je redukovaný na minimum. Hodinky (časy), povečerie a polnočnica majú jednotnú štruktúru. Každý deň Svetlého týždňa je ako nedeľa, jednotlivé dni Svetlého týždňa sa postupne striedajú hlasy oktoicha, tak ako sa cez rok striedajú v nedele.

V Gréckokatolíckej cirkvi na Slovensku je celý týždeň voľnica (nepostí sa a môže sa jesť všetko), v niektorých východných cirkvách je voľnica dokonca až do stredy pred Nanebovstúpením Pána.

Pozri aj
--------

* Pascha v gréckokatolíckej cirkvi
* Svetlý pondelok

Referencie
----------

* Andrej Škoviera: Veľký týždeň a Pascha. Komentár k bohoslužbám, čítaniam a sviatku.
* Modlitba denných hodiniek (časov), povečeria a polnočnice na svätú Paschu a vo Svetlom týždni

| * z
* d
* u
Liturgický rok v byzantskom obrade |
| --- |
| Pohyblivé sviatky | Lazárova sobota  ·  Kvetná nedeľa  ·  Veľký týždeň  ·  Veľký štvrtok  ·  Veľký piatok  ·  Veľká sobota  ·  Pascha  ·  Nedeľa Paschy  ·  Svetlý týždeň  ·  Svetlý pondelok  ·  Tomášova nedeľa  ·  Nanebovstúpenie Pána  ·  Zostúpenie Svätého Ducha (Päťdesiatnica) |
| Nepohyblivé sviatky | Narodenie Bohorodičky  ·  Pokrov (Ochrana) Bohorodičky  ·  Vstup Bohorodičky do chrámu  ·  Narodenie Ježiša Krista  ·  Obrezanie Pána  ·  Bohozjavenie  ·  Stretnutie Pána  ·  Zvestovanie presvätej Bohorodičke  ·  Premenenie Pána  ·  Zosnutie Bohorodičky |
| Pôstne obdobia | Filipovka  ·  Veľký pôst  ·  Apoštolský (petro-pavlovský) pôst  ·  Uspenský pôst |
Obrezanie Pána (1849-1851). Preobraženský monastier neďaleko mesta Veliko Tărnovo, Bulharsko.
**Obrezanie podľa tela nášho Pána, Boha a Spasiteľa Ježiša Krista** alebo skrátene **Obrezanie Pána** je jeden z veľkých sviatkov v gréckokatolíckej a pravoslávnej cirkvi. Slávi sa 1. januára spolu so sviatkom svätého Bazila Veľkého.

V tento deň sa v byzantskom obrade pripomína obriezka Ježiša Krista, ktorá bola podľa predpisov Starého zákona (Gn 17, 11-14) vykonaná na ôsmy deň po narodení, preto sa aj sviatok slávi presne na ôsmy deň po Narodení Pána. Podľa cirkevných otcov Ježiš prijal obriezku, aby tak dokázal, že je skutočným človekom a jeho telo nie je len zdanlivé (ako tvrdili zástancovia doketizmu), a tiež aby ukázal poslušnosť predpisom Zákona.

Polovica bohoslužobných textov spievaných v tento deň je venovaná sv. Bazilovi a polovica Obrezaniu Pána. V tento deň sa slávi liturgia svätého Bazila Veľkého.

V Gréckokatolíckej cirkvi na Slovensku je tento sviatok prikázaným sviatkom.

Iné projekty
------------

Commons
* Spolupracuj na Commons Commons ponúka multimediálne súbory na tému **Obrezanie Pána**

Zdroje
------

Ján Krupa: Obrezanie nášho Pána, Boha a Spasiteľa Ježiša Krista (komentár k sviatku)

| * z
* d
* u
Liturgický rok v byzantskom obrade |
| --- |
| Pohyblivé sviatky | Lazárova sobota  ·  Kvetná nedeľa  ·  Veľký týždeň  ·  Veľký štvrtok  ·  Veľký piatok  ·  Veľká sobota  ·  Pascha  ·  Nedeľa Paschy  ·  Svetlý týždeň  ·  Svetlý pondelok  ·  Tomášova nedeľa  ·  Nanebovstúpenie Pána  ·  Zostúpenie Svätého Ducha (Päťdesiatnica) |
| Nepohyblivé sviatky | Narodenie Bohorodičky  ·  Pokrov (Ochrana) Bohorodičky  ·  Vstup Bohorodičky do chrámu  ·  Narodenie Ježiša Krista  ·  Obrezanie Pána  ·  Bohozjavenie  ·  Stretnutie Pána  ·  Zvestovanie presvätej Bohorodičke  ·  Premenenie Pána  ·  Zosnutie Bohorodičky |
| Pôstne obdobia | Filipovka  ·  Veľký pôst  ·  Apoštolský (petro-pavlovský) pôst  ·  Uspenský pôst |
Súradnice: 48°34′55″S 18°49′05″V﻿ / ﻿48,582°S 18,818°V﻿ / 48.582; 18.818

**Žiarska kotlina** je geomorfologický celok na strednom Slovensku, je súčasťou oblasti Slovenské stredohorie.

Polohopis
---------

Na severe a severovýchode ju ohraničujú Kremnické vrchy, na juhu a východe Štiavnické vrchy a na západe Vtáčnik. Žiarska kotlina nemá žiadny podcelok, no v južnej polovici leží geomorfologická časť Žarnovické podolie. Osou kotliny je rieka Hron. Najnižší bod územia leží v južnej časti kotliny, v údolí Hrona (cca 200 m n. m.).

Charakteristika
---------------

V Žiarskej kotline sú lokalizované dve mestá – Žiar nad Hronom a Žarnovica a 14 obcí. Prítomnosť Závodu SNP v Žiari nad Hronom vytváralo vzhľadom na stiesnenosť kotliny (cirkulácia vzduchu) jednu z najviac znečistených oblastí na Slovensku (emisie, prašnosť), k čomu značne prispievala aj frekventovaná cestná doprava. V súvislosti s neúmerne znečisteným životným prostredím zanikla v kotline obec Horné Opatovce. Stav životného prostredia sa po modernizácii ZSNP upravil a do prírody sa vracajú jej pôvodní obyvatelia.

Doprava
-------

Kotlina patrí vďaka polohe medzi dopravne najdôležitejšie v regióne. Vytvára ideálny koridor pre dopravné prepojenie západného a stredného Slovenska. Vedie ňou európska cesta 58 v trase rýchlostnej cesty R1 z Nitry na Zvolen, cesta I/65 (sever - juh) a I/9 (západ – východ). Celoštátny význam má aj železničná trať Nové Zámky – Zvolen, ako aj trať na Martin. Lokálny význam má trať do Banskej Štiavnice.

Referencie
----------

1. ↑  KOČICKÝ, Dušan; IVANIČ, Boris. *Geomorfologické členenie Slovenska* [online]. Bratislava: Štátny geologický ústav Dionýza Štúra, 2011, [cit. 2018-12-25]. Dostupné online.
2. ↑   *mapový portál HIKING.SK* [online]. mapy.hiking.sk, [cit. 2018-12-25]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Žiarska kotlina**
Gramofón zo začiatku 20. storočia
Gramofón z roku 1979
**Gramofón** je prístroj slúžiaci na prehrávanie gramofónových platní. Jeho vynálezcom je Emile Berliner, ktorý si ho nechal patentovať v roku 1887.

Vyvinul sa z fonografu. Pôvodne bol mechanický (kľukový), neskôr elektrický. 

Gramofón obsahuje nasledovné časti: mechanizmus, ktorý otáča platňu dookola na platňovom tanieri a prenosku. Na konci prenosky je tenučká oceľová ihla, ktorá sa pri prechádzaní „kopčekov", ktoré nesú záznam platne, rozkmitá a vydáva tak veľmi slabý zvuk. Aby však záznam platne bolo počuť, treba použiť zosilňovač. Gramofón mal najväčší rozmach približne v 50. až 80. rokoch. 

Výraz „oceľová ihla" nie je celkom správny, aj keď na starých, výlučne mechanických (neelektrických) gramofónoch z čias medzi svetovými vojnami až do 50 – 60 rokov (v ČSR) sa používal mechanický prevod z takejto ihly priamo na membránu, ktorá bola umiestnená v nezameniteľnej ozvučnici v tvare veľkej „trúby" – to je vlastne dodnes symbol fonografu. Tu sa však používali šelakové platne s vysokými otáčkami (78 otáčok za minútu), ramienko s takouto ihlou bolo pomerne ťažké, čo nevyhnutne znižovalo životnosť a kvalitu aj tak mäkkého šelakového materiálu.

Prenoska
--------

*Bližšie informácie v hlavnom článku: Prenoska*

Elektricky ozvučené gramofóny majú na konci ľahkého ramienka, ktoré dosadá na vinylovú platňu s minimálnym tlakom (20 mN, alebo 1 – 5 gramov) takzvanú prenosku – teda menič mechanických kmitov na elektrický signál. Až z tejto prenosky vyčnieva pod veľmi šikmým uhlom tzv. „ihla", je to však skôr vložka tvaru kovovej trubičky na konci ešte zohnutá do smeru roviny platne – horizontálne, ale na konci tejto trubičky je malý „zúbok", vlastne hrot prenosky, buď zo zafíru, alebo diamantu, ktorý je veľmi precízne opracovaný a teda šetrí povrch drážky samotnej platne. Keďže prítlak je menší, nižšie sú aj otáčky – pre „single" platne (malé s 1 – 2 skladbami na stranu) je to 45 ot./min. pre „Long Play" – dlhohrajúce je to 33 aj tretina ot./min. 

Chvenie sa touto trubičkou prenáša na sústavu buď piezoelektrických snímačov (lacnejšie, menší rozsah, väčší prítlak až 5g a väčší výstupný signál), alebo medzi magnetické snímače (drahšie a kvalitnejšie, diamantový hrot, plný rozsah, ale nižšie napätie a navyše v závislosti na rýchlosti otáčania platne, ale toto sa rieši kvalitným tzv. korekčným medzizosilňovačom).

Samozrejme, kvalita závisí aj od výrobcu a toho, čím výrobca v danej prenoske inú konkurenciu. Dôležitý je najmä frekvenčný rozsah, ale aj to, ako budú jednotlivé frekvenčné pásma interpretované. Niekomu môžu vyhovovať plnšie basy, iný dáva prednosť vyrovnanému rozsahu a brilantným výškam.

Iné projekty
------------

Commons
* Spolupracuj na Commons Commons ponúka multimediálne súbory na tému **Gramofón**
**Biskup koadjútor** či **biskup spolusprávca** je zvláštny typ pomocného biskupa v rímskokatolíckej cirkvi, ktorý má automatické právo nástupnictva po diecéznom biskupovi.

Práva a povinnosti
------------------

Práva a povinnosti biskupa koadjútora sú definované v Kódexe kánonického práva. Každý biskup koadjútor má právo zastávať funkciu generálneho vikára alebo aspoň biskupského vikára. Zároveň je povinný, na žiadosť diecézneho biskupa vykonávať všetky pontifikálne a úradné funkcie. Každý biskup koadjútor je povinný rezidovať v diecéze, pre ktorú je ustanovený. Keď sa diecézna stolica stane vakantnou, stáva sa biskup koadjútor diecéznym biskupom danej diecézy po jej zákonnom prevzatí. Ak je diecézna stolica, pre ktorú je ustanovený, hatená, riadi túto diecézu. Zároveň je členom danej biskupskej konferencie a má rozhodujúci hlas pri hlasovaniach. Biskupi koadjútori východných katolíckych cirkví sa riadia Kódexom kanónov východných cirkví, pričom ale práva a povinnosti sú totožné s tými uvedenými v Kódexe kánonického práva. Biskupi koadjútori východných cirkví sú zároveň členmi rady hierarchov, kde majú rozhodujúci hlas pri hlasovaní.

Biskupi koadjútori na Slovensku
-------------------------------

V súčasnosti nemá žiadna diecéza na Slovensku ustanoveného biskupa koadjútora. Posledným bol rožňavský diecézny biskup Vladimír Filo, ktorý sa stal diecéznym biskupom po odstúpení Eduarda Kojnoka. Okrem neho bol, napríklad, v minulosti menovaný pre košickú diecézu Augustín Fischer-Colbrie a pre banskobystrickú diecézu Andrej Škrábik.

Referencie
----------

1. 1 2   *Kódex kánonického práva* [online]. [Cit. 2019-10-03]. Dostupné online.
2. ↑   *Kódex kánonov východných cirkví* [online]. [Cit. 2019-10-03]. Dostupné online.
3. ↑  Diocese of Rožňava
4. ↑  Metropolitan Archdiocese of Košice
5. ↑  Diocese of Banská Bystrica
**SPIŠ ARÉNA** alebo aj Zimný štadión T. Vansovej sa nachádza v Spišskej Novej Vsi na Slovensku. Používa sa predovšetkým na ľadový hokej a je domácou arénou HK Grotto Spišská Nová Ves. Spiš Aréna bola otvorená v roku 1982 ako **Zimný štadión SNV** a má kapacitu 5 503 ľudí na hokejové zápasy.

Spišskonovoveská Aréna sa radí na Slovensku medzi tri najkrajšie.

Správca a prevádzkovateľ objektu STEZ Spišská Nová Ves sa od roku 1996 intenzívne venuje modernizácii objektu zimného štadióna.

Spiš Aréna, Spišská Nová Ves

#### Základné informácie

Zimný štadión má dve ľadové plochy:

**1. Hlavná ľadová plocha**

* rozmery 60 x 29 m
* kapacita **3800** miest na sedenie, **1700** miest na státie
* hokej
* rýchlokorčuľovanie (short track )
* krasokorčuľovanie
* korčuľovanie pre verejnosť
* pre verejnosť je v prevádzke hlavná plocha a malá plocha na korčuľovanie, hokej a hokejbal. K dispozícii je aj sauna a posilňovňa.

**2. Tréningová ľadová plocha**

* rozmery 40 x 20 m
* hokejové tréningy mládeže
* krasokorčuliarske tréningy
* korčuľovanie verejnosti

**Významné športové podujatia, ktoré sa konali na štadióne:**

1. Svetová zimná univerziáda 1987 – ľad. hokej
2. Majstrovstvá Európy juniorov 1991 – ľadový hokej
3. Majstrovstvá sveta skupiny C 1994 – ľadový hokej
4. Svetová zimná univerziáda 1999 – ľad. hokej,      short track
5. Európske olympijské dni mládeže 1999 – short track
6. Svetový pohár  2005 – short track
7. Majstrovstvá sveta juniorov 2017,  U-18

Referencie
----------

Autoritné údaje:
Antwerpy-najväčší prístav Flámska a aj Belgicka
**Flámsky región** alebo **Flámska oblasť** (hol. *Vlaams Gewest* ), skrátene: **Flámsko**, je jeden z troch oficiálnych regiónov Belgicka, spolu s Valónskom a s hlavným mestom Brusel. Nachádza sa v severnej časti Belgicka a zaberá rozlohu 13 522 km², čo je 44,29 % rozlohy Belgicka. Flámsko má 6 078 600 obyvateľov, čo predstavuje 57,8 % obyvateľov belgického štátu. Úradným jazykom je flámčina (jazyk blízky holandčine).

Flámsko je rovinaté na rozdiel od Valónska, ktoré je prevažne hornaté. Je ekonomicky rozvinutejšou časťou Belgicka a je rodiskom mnohých umelcov v histórii Belgicka (flámski maliari napríklad: Rubens, Anthony van Dyck, Jacob Jordaens...). V minulosti bol Flámsko menej rozvinutou časťou Belgicka, ale v 60. a 70. rokoch 20 storočia sa situácia otočila, tak že Valónsko stagnovalo a Flámsko začalo ekonomicky viac prosperovať. Dnes sú vo Flámsku snahy o rozdelenie Belgicka na dva štáty silnejšie ako vo Valónsku.

Federalizácia Belgicka prebehla v troch etapách. 

Prvá bola v roku 1970 kedy boli do Ústavy zavedené tri kultúrne spoločenstvá a to Valónsko, Flámsko a Nemecké spoločenstvo na východe Belgicka. 

Druhou etapou v roku 1980 v zákonoch vypadol názov "kultúrne" spoločenstvá a ostali teda tri spoločenstva. V roku 1993 sa do Ústavy dostal pojem že Belgicko je "federatívny štát". 

Ďalšou etapou federalizácie boli v roku 2001 Lambermontská a Lombardská dohoda, ktorou do kompetencie regiónov prešlo poľnohospodárstvo, morský rybolov a zahraničný obchod. Zároveň do kompetencie regiónov i spoločenstiev prešli otázky volebných výdajov, financovania politických strán a regionálny rozvoj. Lombardská dohoda rozdelila parlament Bruselského regiónu na frankofónnu a flámsku časť so zákazom majorizácie. Situáciu to na určitý čas vyriešilo.

No posledné 2 roky je Belgicko bez federálnej vlády lebo politické strany zastupujúce Valónsko a Flámsko sa nevedeli dohodnúť na zostavení federálnej vlády (autonómne vlády Flámska a Valónska boli zostavené a fungujú). Riešenie sa našlo až na jeseň v roku 2011 kde boli po vzájomnej dohode prenesené ďalšie kompetencie s federálnej úrovne na úroveň Flámska a Valónska. Flámske strany sa netaja, že ich konečným cieľom pre budúcnosť je samostatné Flámsko. Otázna je budúcnosť Bruselu ako jazykovo zmiešaného regiónu, na ktorý si robí nárok Flámska aj Valónska komunita.

Referencie
----------

1. ↑

Iné projekty
------------

Commons
* Spolupracuj na Commons Commons ponúka multimediálne súbory na tému **Flámsky región**

  



|  |  |
| --- | --- |
| Portal | Belgický portál |

| * z
* d
* u
Administratívne členenie Belgicka Vlajka Belgicka |
| --- |
| Jazykové spoločenstvá | 
* Flámske spoločenstvo
* Francúzske spoločenstvo Belgicka
* Nemecky hovoriace spoločenstvo Belgicka

 |
| Regióny | 
* Flámsky región
* Valónsky región
* Región Brusel-hlavné mesto

 |
| Provincie | 
* Antverpy
* Limbursko (Limburg)
* Východné Flámsko
* Západné Flámsko
* Flámsky Brabant (Flámske Brabantsko)
* Valónsky Brabant (Valónske Brabantsko)
* Hennegavsko (Henegavsko, Hainaut)
* Lutyšsko (Liège)
* Namursko (Namur)
* Luxembourg

 |
Kubáňska štátna univerzita
**Kubáňska štátna univerzita** je ruská verejná univerzita v Krasnodare. Je to jedna z najväčších a najstarších univerzít na juhu Ruska.

História univerzity
-------------------

Univerzita bola založená v roku 1920 v Krasnodare. Jej prvým zvoleným rektorom bol Nikandr Marks, bývalý generál ruskej cárskej armády, historik a špecialista na starovekú ruskú paleografiu.

V roku 1994 bola univerzita uznaná za jednu z popredných inštitúcií vysokoškolského vzdelávania v Rusku.

V rokoch 2004 a 2005 bola univerzita zaradená medzi 100 najlepších vysokoškolských inštitúcií v Rusku a získala Zlatú medailu za európsku kvalitu.

V roku 2008 Michail Astapov, bývalý vedúci Krasnodarského regionálneho odboru vzdelávania, bol vymenovaný za rektora univerzity.

Kubáňska štátna univerzita vzdeláva zahraničných odborníkov od roku 1970. Jej zahraniční absolventi pochádzajú z viac ako 120 krajín. V súčasnosti univerzita naďalej vzdeláva študentov z Ázie, Ameriky, Afriky a Európy.

Externé odkazy
--------------

* kubsu.ru – oficiálna stránka univerzity (po rusky), (po anglicky)
Charón
**Charón** alebo **Cháron** alebo zastarano **Charon** (gr. Χαρών - Charón - doslova „prudká žiara", lat. Charon, po etrusky Charun) bol v gréckej mytológii Hádovým prievozníkom. Prevážal mŕtvych v podsvetí z jednej strany rieky Acherón (᾽Αχέρων) na druhú, ak mali jeden obolos (mincu) na zaplatenie - preto sa mŕtvi v antickom Grécku vždy pochovávali s mincou pod jazykom. Tí, ktorí nemali čím zaplatiť, museli putovať po brehoch Acherónu po celých sto rokov.

Podľa Vergiliovej *Eneidy* (VI. kniha) dala Sybilla Aineiasovi Zlaté rúno, potrebné na prekonanie rieky, aj keď bol stále živý.

Charón bol synom Ereba (ἔρεβος tma) a Nyx (νύξ noc). Bol zobrazovaný ako výstredný, vychudnutý starý muž alebo ako okrídlený démon s dvojitou sekerou.

Občas sa hovorí, že prevážal duše cez rieku Styx, ale podľa všetkých prameňov to bola rieka Acherón.

  


| * z
* d
* u
Grécka mytológia |
| --- |
| Prabohovia | 
* Ókeanos
* Téthys
* Chaos
* Erebos
* Gaia
* Eros
* Nyx
* Ouranos
* Aithér
* Hémera
* Kronos
* Titani

 | Zeus |
| Olympskí bohovia | 
* Zeus
* Héra
* Poseidón
* Ares
* Hermes
* Héfaistos
* Afrodita
* Aténa
* Apolón
* Artemis
* Hébé
* Hélios
* Hestia
* Démétér
* Dionýzos
* Hádes
* Persefoné
* Thaumas

 |
| Hrdinovia | 
* Herakles
* Achilles
* Iasón
* Argonauti
* Perseus
* Oidipus
* Théseus
* Triptolemos
* Bellerofontes

 |
| Bytosti | 
* satyrovia
* kentauri
* gorgony
* nymfy
* Medúza
* Minótauros
* Hydra
* chiméra
* kyklop
* múza

 |
| Ďalšie témy | 
* Dvanásť Heraklových úloh
* Trójska vojna
* Odysea
* Sedem proti Tébam
* Eleusínske mystériá

 |
Súradnice: 46°18′33″S 79°27′41″Z﻿ / ﻿46,30917°S 79,46139°Z﻿ / 46.30917; -79.46139

**North Bay** je mesto v kanadskej provincii Ontário. Je administratívnym sídlom okresu Nipissing District. Prístupnosť z mesta urobila centrum vzdelávania a zdravotníctva.

Poloha
------

Mesto sa nachádza v severovýchodnej zátoke jazera Lake Nipissing, približne 345 kilometrov severne od Toronta. Leží približne na obchodnej trase z čias obchodu z kožušinou. Na východe mesta leží jazero Trout Lake, zdroj rieky Mattawa River ako aj pitnej vody pre mesto.

Dejiny
------

Význam pri vývoji mesta mala železnica: Canadian Pacific Railway, Canadian National Railway a Ontario Northland Railway. V roku 1882 bola zavedená železnica, od roku 1886 mala prepojenie na Toronto. Od roku 1891 má status „town". Od roku 1925 má status „city" a v roku 1968 sa spojilo s okolitými obcami čím vytvorilo vtedy najväčšie mesto (rozlohou) v Kanade.

Demografia
----------

V sčítaní obyvateľstva v roku 2016 malo mesto 51 553 obyvateľov, z toho 41 255 uvádza ako rodný jazyk angličtinu, 6 645 francúzštinu a 2 150 neoficiálne jazyky, z toho 155 jazyky pôvodných obyvateľov. 30 ľudí uvádza češtinu a 5 slovenčinu. 65 ľudí udalo ako etnický pôvod český, 70 slovenský a 60 československý.

Doprava
-------

Mesto sa nachádza na železničnej križovatke. Krížia sa tu tiež provinčné Cesta 11 a Cesta 17. Nachádza sa tu letisko North Bay Jack Garland Airport (IATA: YYB). V meste funguje North Bay Transit.

Ekonomika
---------

Obchod z kožušinou má význam doteraz. Drevársky priemysel je tiež dôležitý. V poslednej dobe rastie význam informačných technológií, spracovávania a všeobecného priemyslu. Sídli tu tiež Nipissing University.

Galéria
-------

* Internát Nipissing UniversityInternát Nipissing University
* Pro-katedrála NanebovzatiaPro-katedrála Nanebovzatia
* Stanica Canadian National v roku 1971Stanica Canadian National v roku 1971

Referencie
----------

1. 1 2 3 4 5 6  KRATS, Peter V.; COOPER, Celine. *North Bay* [online]. thecanadianencyclopedia.ca, 2012-10-04, rev. 2020-04-24, [cit. 2022-05-26]. Dostupné online.
2. 1 2   *Census Profile, 2016 Census North Bay, City [Census subdivision], Ontario and Nipissing, District [Census division], Ontario* [online]. www12.statcan.gc.ca, [cit. 2022-05-26]. Dostupné online.
3. 1 2 3 4 5  RHINDRESS, Annemarie. *Our History* [online]. City of North Bay, [cit. 2022-05-26]. Dostupné online.
4. ↑  RHINDRESS, Annemarie. *North Bay Jack Garland Airport* [online]. northbay.ca, [cit. 2022-05-26]. Dostupné online.
5. ↑  YOUNG, Gord. *North Bay Transit* [online]. City of North Bay, [cit. 2022-05-26]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **North Bay (Ontário)**

Externé odkazy
--------------

* Oficiálna stránka mesta

Zdroj
-----

*Tento článok je čiastočný alebo úplný preklad článku North Bay, Ontario na anglickej Wikipédii.*

Autoritné údaje: * GND: 4287535-3
* LCCN: n83030034
* VIAF: 151304664
* WorldCat: lccn-n83030034
|  |  |
| --- | --- |
|  | Medicínsky portál |

**Hojenie rán** je definované ako nahradenie mŕtveho tkaniva živým, pričom nedochádza k náhrade iba samotných buniek, ale aj poškodenej extracelulárnej matrix (ECM). Nie každé tkanivo je schopné vyhojenia ad integrum - teda do pôvodného stavu. Z tohoto hľadiska delíme hojenie rôznych tkanív na dve základné skupiny: regeneráciu a reparáciu. Toto delenie sa zakladá na schopnosti proliferácie buniek daného tkaniva. Reparáciou sa hoja tkanivá, ktoré nie sú schopné vlastnej proliferácie. Výsledkom takéhoto hojenia je vznik jazvy. Reparáciou sa hojí aj koža poškodená traumou, alebo chirurgickým zásahom. Po poškodení tkaniva, ktorého bunky nestratili schopnosť deliť sa, dochádza k zmnoženým mitózam, obnoveniu buniek, neosyntéze extracelulárnej matrix a vytvoreniu tkaniva zhodného, alebo čo najviac podobného tkanivu pôvodnému. Tento proces nazývame regenerácia.

Hojenie kožných incízií prebieha v troch základných fázach: zápalová, proliferačná a maturačná. Jednotlivé fázy hojenia sú charakteristické pre nich typicky prebiehajúcimi procesmi, pričom nie sú od seba striktne oddelené, ale ich priebeh sa voľne prelína.

Proces hojenia rán podlieha však značným individuálnym rozdielom a vplyvom veľkého množstva faktorov, či už všeobecnej, alebo lokálnej povahy, ktoré zvyšujú riziko komplikácie hojenia rany. Medzi najčastejšie a najvážnejšie poruchy patria: stagnácia zápalovej fázy, spomalenie tvorby granulačného tkaniva, chýbajúca reepitelizácia, hematómy, dehiscencia rany a tvorba hypertrofických či keloidných jaziev.
**Serie B** je druhá najvyššia futbalová liga v Taliansku. Túto súťaž hrá 20 tímov. Prvé dva postupujú priamo do Serie A. Nasledujúcich šesť tímov hrá play-off o tretie postupové miesto. Posledné tri kluby vypadávajú priamo do tretej najvyššej súťaže Lega Pro Prima Divisione. 16. a 17. tím v poradí hrajú vzájomnú baráž, pričom porazený zostupuje.

Zaujímavosti
------------

Prvým víťazom tejto súťaže bol klub Casale, ktorý ju vyhral v jej premiérovom ročníku 1929 – 30. Posledným víťazom je klub Brescia, ktorý vyhral aktuálny ročník 2018/19. Prvenstvo v počte triumfom drží FC Janov, ktorý vyhral celkovo 6-krát, pred Atalantou s 5. výhrami. Najviac sezón v Sérii B strávila Brescia, tu odohrala 60 ročníkov.

Kluby v sezóne 2019 – 20
------------------------

* Ascoli
* Benevento
* Cittadella
* Cosenza
* Cremonese
* Crotone
* Chievo
* Empoli
* Frosinone
* Castellammare di Stabia
* Livorno
* Perugia
* Pescara
* Pisa
* Pordenone
* Salernitana
* Spezia
* Trapani
* Venezia
* Entella
**Muhammad Míárí** (hebr.  מוחמד מיעארי‎ – *Muchamad Mi'ari*; arab.  محمد ميعاري‎; \* 12. apríl 1939) je izraelský právnik, politik a bývalý poslanec Knesetu za stranu Progresívna kandidátka za mier.

Biografia
---------

Narodil sa v obci al-Birva. Vyštudoval právo na Hebrejskej univerzite, získal osvedčenie pre výkon profesie právnika. Patrí do komunity izraelských Arabov.

Politická dráha
---------------

V roku 1965 bol jedným zo zakladateľov hnutia al-Ard, roku 1984 spoluzaložil Progresívnu kandidátku za mier. V izraelskom parlamente zasadol prvýkrát po voľbách v roku 1984, do ktorých išiel za Progresívnu kandidátku za mier. Stal sa členom výboru pre záležitosti vnútra a životného prostredia. Vo voľbách v roku 1988 mandát obhájil. Nastúpil potom ako člen do výboru pre vzdelávanie a kultúru a výboru pre ekonomické záležitosti. Vo voľbách v roku 1992 on ani jeho strana neuspeli. Začiatkom 21. storočia sa pridal k formácii Balad.

Referencie
----------

1. 1 2   *Muhammad Míárí* [online].. Dostupné online. (anglicky)

Externé odkazy
--------------

* Kneset – Muhammad Míárí (po anglicky)

Zdroj
-----

*Tento článok je čiastočný alebo úplný preklad článku Muhammad Míárí na českej Wikipédii.*

Autoritné údaje: * VIAF: 8256149368814485980004
* WorldCat: viaf-8256149368814485980004
**Tenkú no Escaflowne** (jap. 天空のエスカフローネ – Tenkú no Esukafuróne; angl. Vision of Escaflowne) sú dve japonské manga série od autora Kacuaki Nakamuru a autorky Juzuru Jaširo. Neskôr vznikol aj rovnomenný anime seriál.

Anime a manga verzie
--------------------

### Manga verzie

Existujú dve manga verzie od dvoch rôznych autorov (mangakov).

Tenkú no Escaflowne
Prvá, z roku 1994 bola z dielne autora Kacu Akiho a vyšlo z nej dokopy 8 zväzkov za vyše 4 roky v japonskom časopise *Kadokawa Šoten*. Táto manga bola predovšetkým orientovaná pre tínedžerov a starších chlapcov, preto bola označená za šónen mangu.
Hitomi – Tenkú no Escaflowne
Po spustení anime seriálu v roku 1996, začala byť vydávaná šódžo verzia tejto mangy od autorky Juzuru Jaširo, ktorá je ďalším prerozprávaním príbehu z anime. Ani jedna z manga verzií však popularitu TV série nedosiahla.
### Anime verzie

Tenkú no Escaflowne
V roku 1996 vznikol rovnomenný anime seriál podľa prvej mangy, ktorý sa vysielal v televízii TV Tokyo. Seriál má 26 epizód, bol produkovaný štúdiami Sunrise a Bandai Visual a režíroval ho Kazuki Akane. Obsahuje znaky oboch hlavných tínedžerských smerov, šódžo aj šónen, ako aj prvky viacerých iných anime žánrov. Seriál nie je presnou manga adaptáciou, aj keď je ňou do istej miery inšpirovaný. Je inou verziou príbehu s odlišnosťami v dizajne postáv ako aj v dejovej línii.
Escaflowne
V roku 2000 vznikla najnovšia verzia príbehu – celovečerný animovaný film. Niekedy sa v angličtine označoval aj názvom *Escaflowne: Girl in Gaia*.

Príbeh
------

Preskočiť obsah diela **Upozornenie.** Článok alebo jeho časť prezrádza zápletku, pointu alebo rozuzlenie diela!

Príbeh hlavnej hrdinky *Hitomi* sa začína v deň, keď sa záhadným spôsobom ocitá na planéte „Gaia". Zistí, že sa nachádza vo fantasy svete, kde žijú draky, aj ľudia so zvieracími črtami, kde stále vládnu králi a bojujú rytieri a na oblohe žiari Mesiac spolu so Zemou, ktorú miestni nazývajú „Tajomný Mesiac" (jap.: *Maboroši no Cuki*). Na planéte sa navyše schyľuje k vojne vyprovokovanej cisárstvom „Zaibach", ktoré je technicky najvyspelejšie spomedzi krajín Gaie.

Hitomi sa rýchlo zapletie do boja „Aliancie" proti Zaibachu. Neskôr sa u nej ešte znásobia schopnosti predpovedať budúcnosť za pomoci tarotových kariet, či vízií a predtúch, kde úlohu hrá aj jej magický prívesok – kyvadlo. V priebehu série zažívajú postavy množstvo dobrodružstiev, postupne sa odhaľujú tajomstvá minulosti postáv, vzniku Gaie a jej osudu, ako aj úlohy Hitomi a ostatných postáv v ňom.

 Opis zápletky alebo rozuzlenia príbehu sa tu končí.

Poznámky
--------

* **^**  Taktiež často vystupuje pod prezývkou "Kacu Aki" (jap. 克 亜樹 – Aki Kacu).

Externé odkazy
--------------

* Oficiálna stránka anime
**Lipovec** je horský potok v Krivánskej Malej Fatre v okrese Žilina, neďaleko obce Varín.

Opis toku
---------

Potok pramení na západných svahoch vrchu *Jedľovina* (1 035 m n. m.) v nadmorskej výške asi 550 m n. m. a tečie západným smerom horskou dolinou s chatovou osadou. Podteká cestu do Nezbudskej Lúčky a železničnú trať a ústi do Váhu.

Externé odkazy
--------------

* Poloha ústia na turistickej mape

| * z
* d
* u
Vodné toky v povodí Váhu (od Strečnianskeho prielomu po Kysucu a Rajčanku) |
| --- |
| 
* Breznícky potok
* Gbeliansky potok
* Chotárny potok
* Javorina
* Kotrčiná
* **Kysuca**
* Lipovec
* **Rajčanka**
* Rosinka
* Stráňavský potok
* Teplička
* Trnovka
* **Varínka**
* Všivák
* Zlatný potok

 |
| 
Súvisiace šablóny
Vodné toky v povodí Kysuce
Vodné toky v povodí Rajčanky
Vodné toky v povodí Váhu (3. časť) a (5. časť)
Vodné toky v povodí Varínky
 |

Súradnice: 49°11′32″S 18°52′20″V﻿ / ﻿49,192312°S 18,87234°V﻿ / 49.192312; 18.87234
**Slovenský reklamný klub** bol nezávislou slovenskou organizáciou, ktorá sa po druhej svetovej vojne oddelila od československého Reklubu.

Vznik združenia
---------------

Ustanovujúca schôdza sa konala 14. februára 1946 v spoločenskej miestnosti reštaurácie Leier - Meštiansky pivovar na Rybnom námestí v Bratislave o 19. hodine. Zakladajúci členovia diskutovali o tom, či má byť Slovenský reklamný klub založený ako samostatná inštitúcia alebo či má byť súčasťou Reklamného klubu československého. Prevládol názor, že má byť založený samostatne. Podobne ako československý, aj slovenský klub zanikol v roku 1949.

Činnosť klubu
-------------

Vzhľadom na krátkosť času svojej existencie toho samostatný Slovenský Reklub nestihol veľa dosiahnuť. V októbri 1946 na mimoriadnom valnom zhromaždení založil tri sekcie: dámsku a módnu, aranžérsku a tvorivú.

V dňoch 21.-24. októbra 1946 zorganizoval vo veľkej sále Grémia bratislavského obchodníctva na Gorkého ulici kurz „Umenie jednať s ľuďmi", na ktorom vystúpili slovenskí a českí odborníci:

* 21. októbra, veselý večer
	+ Ako jednať s cudzincami (Jozef Podolay, riaditeľ Riaditeľstva pre cestovný ruch)
	+ Ako sa správať k mladým ľuďom a ženám (Jiří Solar, priekopník československého Reklubu)

* 22. októbra, vážny večer
	+ Psychológia medziľudských vzťahov (univerzitný profesor Anton Jurovský, riaditeľ Štátneho psychotechnického ústavu)
	+ Všetko závisí od ľudí (Dr. Jan Brabec, zakladateľ a redaktor časopisu Typ)

* 23. októbra, vzdelávací večer
	+ Ako vychádzať s rodičmi (Ivan Pikala, Štátny psychotechnický ústav)
	+ Ako sa stať neobľúbeným (Dr. Emil J. Štaffa, tajomník Obchodného grémia)

* 24. októbra, poučný večer
	+ Ako žena presvedčí muža (Dr. Marta Michalová, Štátny psychotechnický ústav)
	+ Ako písať úspešné listy (Václav Poštolka, pražský reklamný poradca)

Československý Reklub
---------------------

Záujmová organizácia združujúca pracovníkov z oblasti reklamy a príbuzných profesií vznikla ako Reklamní klub československý 6. októbra 1927. V prvom roku činnosti mala jediná pražská pobočka 80 členov, v roku 1948 bolo v celom Československu šestnásť pobočiek s 3 690 členmi.

Referencie
----------

1. 1 2 3  PAVLŮ, Dušan, a kol. *Reklub 1927-1949*. 2. vyd. Praha : Professional Publishing, 2019. 286 s. ISBN 978-80-88260-31-8. Kapitola Slovenský reklamní klub, s. 263 – 268.
2. ↑   Před 85 lety vznikl slavný Reklub. *E15.cz*, 2012-07-31. Dostupné online [cit. 2023-05-03].
**Sarah Carterová** (\* 30. október 1980, Toronto, Ontário, Kanada) je kanadsko-americká herečka, známa z televíznych seriálov *Smallville* (2004–2005), *Shark* (2006–2008) a *Falling Skies* (2011–2015).

Detstvo a mladosť

Carterová sa narodila v Toronte a vyrastala vo Winnipegu v štáte Manitoba. Navštevovala v prestížny Royal Winnipeg Ballet.

Po ukončení strednej školy sa Carterová presťahovala do Švajčiarska, kde jeden rok študovala výtvarné umenie na Neuchâtel Junior College. Následne navštevovala Ryerson Theatre School v Toronte. V určitom okamihu si Carterová vzala voľno od herectva, strávila čas v Indii a na Kube, kde pracovala v sirotinci.

Kariéra

Herectvo

Carterova spočiatku hosťovala vo viacerých televíznych seriáloch, v menších rolách. Menšiu rolu získala aj vo filme *Nezvratný osud 2*. Objavila sa aj v troch epizódach *Smallville*, v roku 2004 až 2005. Jej postava v televíznom seriály získala obľubu seriálových fanúšikov. 

V roku 2006 stvárnila postavu Helen vo filme *DOA: Na život a na smrť*, kde hrala po boku herečiek Holly Wallace, Devon Aoki a Jaime Pressly. V rokoch 2006 až 2008 účinkovala v televíznom seriály *Shark*. 

Od roku 2011 do roku 2015 bola pravidelnou súčasťou hereckého obsadenia televízneho seriálu *Falling Skies*. Za svoj herecký výkon v televíznom seriály bola Carterová dva krát nominovaná na ocenenie Saturn Awards. 

V roku 2022 obdržala Carterová ocenenie na Filmovom festivala Tribecca, za jej režijný debut *In Her Name*, v ktorom zároveň aj účinkovala. V roku 2023 si zahrá po boku herca Douga Jonesa, vo filme *Nosferatu*.

Hudba

Carterová vydala sólový album *Before Three* v decembri 2009. Je súčasťou dua SanguinDrake, založeného v roku 2010. K decembru 2012 skupina zverejnila na svojej webovej stránke štyri videoklipy, ktoré si sama vyrobila. 12. mája 2012 vydali SanguinDrake svoj prvý album Pretty Tricks.

  

Súkromný život

19. júna 2011 bola Carterová jednou z tridsiatich piatich horolezcov, ktorí zdolali Mount Shasta, aby získali peniaze pre fond na boj proti rakovine prsníka, ktorého je hovorkyňou. Tiež sa vydala na cestu po West Coast Trail.

Od roku 2014 je vydatá za Kevina Bartha, s ktorým má dcéru, narodenú v roku 2017.

Iné projekty
------------

Externé odkazy
--------------

* Sarah Carter v Česko-Slovenskej filmovej databáze
* Sarah Carter v Internet Movie Database (po anglicky)

Zdroj
-----

*Tento článok je čiastočný alebo úplný preklad článku Sarah Carter na anglickej Wikipédii.*

Autoritné údaje:
**Paradox dvojčiat** je myšlienkový experiment v rámci špeciálnej teórie relativity. Je to zdanlivý paradox.

Predpokladajme, že existujú lietajúce stroje schopné letieť vysokými rýchlosťami blízkymi rýchlostiam svetla. Ďalej majme dvojičky Petra a Jána. V deň osláv 30. narodenín letí Ján na hviezdu vzdialenú 16 sr (svetelných rokov) rýchlosťou 0,8c (c = rýchlosť svetla ). Po prílete sa okamžite vydá na spiatočnú cestu tou istou rýchlosťou. 

Vypočítame si ako plynul čas každému bratovi a pri tom zanedbáme straty času spojené so štartom, zrýchľovaním, prestupom, spomalením, pristávaním a podobne.

  

**Petrov čas:**

* Dráha na hviezdu a späť: {\displaystyle s=16\times 2=32sr}
* Rýchlosť: {\displaystyle v=0,8c}
* Čas: {\displaystyle t=s/v=32/0,8=40rokov}

**Jánov čas:**

* Čas: {\displaystyle \Delta t\_{0}=\Delta t\times {\sqrt {1-(v/c)^{2}}}=40\times {\sqrt {1-(0,8c/c)^{2}}}=40\times {\sqrt {1-0,8^{2}}}=40\times {\sqrt {1-0,64}}=40\times {\sqrt {0,36}}=40\times 0,6=24rokov}

  

Výsledok: Kým sa Ján vrátil, Peter zostarol o 40 rokov a mal teda 70 rokov. Ján zatiaľ zostarol o 24 rokov, mal teda 54 rokov.

Paradox dvojčiat tak poukazuje na zákon špeciálnej teórie relativity, teda, že pohybujúcemu telesu plynie čas pomalšie ako telesu v pokoji. Tento jav sa nazýva aj dilatácia času.
**Mercateo** je zásobovacia platforma pre podnikateľské subjekty (Business to Business, B2B). Zamestnáva viac ako 700 zamestnancov v 15 krajinách Európy. Spoločnosť má sídlo v Lipsku v Nemecku.

Charakteristika
---------------

Mercateo funguje ako klasický internetový obchod s tým rozdielom, že tovar nemôže byť predávaný súkromným osobám (iba B2B). Mercateo ponúka produkty v niekoľkých kategóriách s cieľom uspokojiť prevažne periférne nákupné potreby zákazníkov. Nemá vlastné sklady, dodávatelia zobrazujú svoje produkty vo forme e-katalógov na stránkach Mercatea. Pokiaľ si zákazník kúpi tovar z viac ako jedného katalógu, môže sa stať, že nielen objednaný tovar dostane vo forme viacerých dodávok, ale aj náklady na dopravu sa môžu v závislosti od dodávateľa niekoľkokrát zvýšiť. Zároveň však Mercateo ponúka možnosť optimalizácie nákupného košíka, kde si zákazník môže určiť svoje priority: dodacia doba, počet dodávateľov alebo najnižšia možná cena. Okrem internetového obchodu sa Mercateo snaží optimalizovať celkové zásobovanie kľúčovým zákazníkom tak, že sa zákazník môže dostať k požadovaným produktom ako cez produkty rámcových zmlúv, tak aj cez produkty z voľného trhu. To v ideálnom prípade vedie k zjednodušeniu procesov spojených so zásobovaním, čo samo o sebe vedie k úspore nákladov.

Slovensko
---------

Slovenská dcérska spoločnosť Mercateo Slovakia s.r.o. bola založená v roku 2012 v Bratislave a obchodnej činnosti sa začala venovať na jar 2013.

V ponuke má vyše 4,5 milióna produktov v 12 hlavných kategóriách. Úplne nezávislé dcérske spoločnosti možno nájsť aj v nasledovných 14 krajinách Európy: Nemecko, Francúzsko, Holandsko, Belgicko, Rakúsko, Švajčiarsko, Poľsko, Česko, Maďarsko, Španielsko, Veľká Británia, Írsko a Taliansko.

Referencie
----------

1. ↑   *Mercateo má cieľ jasný - revolúcia B2B obchodu* [online]. www.trend.sk, 2019-06-26, [cit. 2023-06-02]. Dostupné online.
2. ↑   *Nákup* [online]. Mercateo, 2021-11-03, [cit. 2023-06-02]. Dostupné online.
3. ↑   *História* [online]. Unite, [cit. 2023-06-02]. Dostupné online.
Logo Sojuzmuľtfiľmu
**Sojuzmuľtfiľm** (rus. *Coюзмультфильм*) je sovietsky-ruské štúdio na kreslenie animovaných filmov v Moskve založené 10. júna 1936 v Sovietskom zväze. Spolu vyrobilo 1 527 filmov.

Teraz je rozdelené do dvoch častí:

* «Творческо-производственное объединение «Киностудия «Союзмультфильм», ktoré sa zaoberá novými filmami (od marca 2004),
* «Фильмофонд Киностудии «Союзмультфильм», ktoré sa zaoberá filmami do marca 2004.

Počas svojej existencie sa preslávilo dielami ako napríklad: *Čeburaška* (*Чебурашка*), *Vinni-Puch* (Винни-Пух), *Bremenskije muzykanty* (*Бременские музыканты*), *Prostokvašino* (*Простоквашино*), *Ježko v hmle* (*Ёжик в тумане*), *Karlson na streche* (*Карлсон, который живёт на крыше*), *No počkaj!* (*Ну, погоди!*).

História
--------

Po rozpade Sovietskeho zväzu sa Sojuzmuľtfiľm sprivatizoval a budovu s bábikami odovzdal cirkvi. Skôr ako na to mohli reagovať animátori vtrhli do budovy kosaci a vyhádzali bábiky von z budovy. Zamestnancom zabránili ich zachrániť. 1992 sa stal prezidentom štúdia Sergej Skuliabin, ktorý sa nehanbil nelegálne sa dostať k moci za pomoci korupcie a najatých chuligánov, ktorí zbili bývalého prezidenta štúdia, ktorý sa musel zotaviť v nemocnici. Nový majiteľ prepustil 90% zamestnancov. Keďže nový šéf rozpredával firmu pre vlastný zisk, výroba filmov sa skoro zastavila. Nakoniec sa podarilo zvrhnúť Skuliabina, ktorý utiekol do USA.

Sojuzmuľtfiľm sa na to zoštátnil a začal zase vyrábať nové filmy.

Galéria
-------

* No počkaj!No počkaj!

Zdroje
------

* *Tento článok je čiastočný alebo úplný preklad článku Soyuzmultfilm na anglickej Wikipédii (číslo revízie nebolo určené).*
*
Boh Ullr opierajúci sa o luk stojí na vrchole zamrznutého jazera obklopeného vždyzelenými stromami a budovou (1882), autor Friedrich Wilhelm Heine.
V nórskej mytológii je **Ýdalir** ("tisové doliny ") miestom, kde sa nachádza obydlie Ullra, boha spájaného s lukostreľbou. Ýdalir je spomínaný výlučne v *Poetickej Edde*, zostavenej v 13. storočí zo skorších tradičných zdrojov.

Svedectvá
---------

Ýdalir je spomínaný výlučne v strofe 5 básne *Grímnismál* (zozbieranej v *Poetickej Edde*), kde Odin (preoblečený za *Grímnira, resp. Odina*) hovorí mladému Agnarovi, že Ullr vlastní obydlie v Ýdalire.

Teórie
------

Pri diskusii o Ýdalire Henry Adams Bellows poznamenáva, že "drevo tisu sa na severe používalo na luky rovnako ako dlho potom v Anglicku." Rudolf Simek hovorí, že „toto spojenie boha s tisom, z ktorého boli vyrobené drevené luky, viedlo k tomu, že Ullr bol považovaný za boha luku."  Andy Orchard komentuje, že Ýdalir je „vhodne pomenované obydlie [pre] boha lukostrelca, Ullra". Podľa Hildy Ellis Davidson, zatiaľ čo Valhalla „je dobre známa, pretože hrá takú veľkú úlohu v obrazoch vojny a smrti", význam iných sál v nórskej mytológii, ako je Ýdalir a miesto posmrtného života bohyne Freyja Fólkvangr, bol stratený.

Udale, ktorý sa nachádza v Cromarty, Škótsko, je prvýkrát zaznamenaný v roku 1578 a predpokladá sa, že pochádza zo staronórskeho výrazu *y-dalr*. Robert Bevan-Jones navrhuje spojenie medzi uctievaním Ullra a Ýdaliru medzi usadenými pohanskými Nórmi v Škótsku a ich prepožičaním mena *ydalr* tomuto miestu.

Referencie
----------

1. 1 2  Orchard (1997:185).
2. ↑  Bellows (2004:88).
3. ↑  Simek (2007:375).
4. ↑  Davidson (1993:67).
5. ↑  Bevan-Jones (2002:134).

* *Tento článok je čiastočný alebo úplný preklad článku Ýdalir na anglickej Wikipédii.*

| 
	+ z
	+ d
	+ uSeverská mytológia |
| --- |
| Severskí bohovia | 

	+ Asovia
	+ Vanovia
	+ Dísy
	+ Obri
	+ Elfovia
	+ Valkýry
	+ Einherjovia
	+ Norny
	+ Odin
	+ Thor
	+ Frey
	+ Freya
	+ Loki
	+ Baldr
	+ Týr
	+ Yggdrasil
	+ Ginnungagap
	+ Ragnarök
 | Kresba Thórovho kladiva z roku 1877 |
| Literárne zdroje | 

	+ Poetická Edda
	+ Prozaická Edda
	+ Ságy
	+ Snorri Sturluson
	+ Runy
	+ Runové kamene
	+ Staroseverčina
 |
| Severská kozmológia |